text: पटना : राजद सुप्रीमो लालू प्रसाद यादव के पुत्र एवं बिहार के पूर्व डिप्टी सीएम तेजस्वी यादव को पार्टी के प्रदेश अध्यक्ष रामचंद्र पूर्वे द्वारा सीएम पद का चेहरा घोषित किये जाने पर सवाल खड़ा होने लगा है. खास बात यह है कि यह सवाल लालू यादव की पार्टी के ही प्रमुख नेता अब्दुल बारी सिद्दीकी ने खड़ा किया है. पार्टी के वरिष्ठ नेता और पूर्व मंत्री अब्दुल बारी सिद्दीकी ने कहा कि राजद के राष्ट्रीय अध्यक्ष लालू यादव ने तो इस मसले पर कुछ नहीं कहा है. जब तक वो नहीं कहते की सीएम पद के लिये उम्मीदवार तेजस्वी होंगे तब तक ये कैसे माना जाये.